સૂત્રોના જણાવ્યા અનુસાર રક્ષા રાઠવાને તાવ આવતા તેને સારવાર અર્થે છોટાઉદેપુર જનરલ હોસ્પિટલમાં તા. છ ના રોજ ખસેડવામાં આવી હતી. જ્યાં સારવાર દરમ્યાન સવારે સાત કલાકે મોત થયું હતું. આશ્રમ શાળાના આચાર્ય અલસિંગભાઈ રાઠવાએ આ સંદર્ભે જણાવ્યું હતું કે મારનાર બાળકી સિકલસેલની દર્દી હતી તેને તાવ આવતા સારવાર માટે લાવતા આ ઘટના બની હતી. જ્યારે આ જ આશ્રમ શાળામાં અભ્યાસ કરતી બીજી બાળકી વૈશાલી રાઠવાની પણ તા ૬ ના રોજ તબિયત બગડતા તેને તેજગઢ સામુહિક આરોગ્ય કેન્દ્રમાં સારવાર અર્થે લઈ ગયા હતા. જ્યાં તેની તબિયત વધુ લથડતા બોડેલી સારવાર અર્થે લઈ ગયા હતા. જ્યાં સારવાર દરમ્યાન તા ૬ના રોજ સવારે દસ કલાકે તેનું મોત થયું હતું.